text: Ein frálík framførsla, har sera nógv var gjørt burturúr palli, leikbúnum, og tað rigggaði sera væl. Tónleikurin riggaði væl til, og eg fekk at vita aftaná, at tey hava sjálvi sett hann saman.
text: #000002
text: Bæði pallmynd og búnar vóru partur av verkætlanini.
text: #000003
text: Bæði børn og vaksin livdu seg inn í leikin, tað var heilt týðiligt – og so er tað mín stóri spurningur kemur: hvat fara tey at tosa um tá tey koma aftur í skúla ella barnagarð?
text: #000004
text: Sagnir og ævintýr er upplagt, men eisini málburður er viðkomandi evni, tí tað var stórur munur á málburðinum hjá frásøgufólkunum og foreldrunum, sum høvdu ein fornan málburð, meðan hinir leikararnir tosaðu eitt meira nútímans og livandi mál.
text: #000005
text: Lívfrøðiliga vóru nógv ymisk evni, sum kundu verið viðgjørd, tí summir leikarar vóru djór, t.d. roysningur og kráka, og tari var eisini neyðugur partur í leikinum.
text: #000006
text: Eg eri tó ikki vís í at hesi verða kjakevnini sum heild. Hetta sigi eg, tí at vit eru ikki serliga von við at tengja tilætlaða læru saman við ymsu tiltøkunum. Tey lesandi hava lært nógv av hesi framførslu, eingin ivi um tað, og børnini fingu eina góða uppliving.
text: #000007
text: Annað er so tað, at í kjalarvørrinum á leikinum tók seg upp kjak um at ætlanin er at niðurleggja kreativu breytina. Ikki eitt orð er sagt um, at eisini náttúruvísindabreytin og hugvísindaliga breytin verða niðurlagdar. Fólk harmast um, at kreativu lærutilgongdirnar verða niðurlagaðar, siga tey. Eg eri ikki heilt samd, tí eg haldi at vit kunnu líka væl venda málinum til tað sum vit í Biophilia mæla til, nevniliga at kreativitetur skal inn í allar lærugreinar. Leikurin um Grummi Grimhild á havsins botni hevði ikki verið verri um eisini lívfrøðilig viðurskifti og havfrøðilig viðurskifti sluppu við í leikin. Hetta skuldi sjálvsagt verið gjørt við tvørfakligum samstarvi millum fakøkini.
text: #000010